เทศกาลดนตรี ‘Rolling Loud Thailand’ ต้อนรับเทศกาลสงกรานต์ 13–15 เมษายนนี้เมืองพัทยา
นางสาวฐาปนีย์ เกียรติไพบูลย์ รองผู้ว่าการด้านตลาดในประเทศ ททท. กล่าวว่า ททท. เตรียมจัดอีเวนท์สงกรานต์ 5 ภาค "เทศกาลดนตรี Rolling Loud Thailand" เพื่อส่งเสริมให้นักท่องเที่ยวชาวไทยและชาวต่างชาติเดินทางท่องเที่ยวในช่วงเทศกาลสงกรานต์กันอย่างคึกคักทั่วประเทศและเร่งการฟื้นตัวของอุตสาหกรรมท่องเที่ยวไทย เพื่อเป็นการตอกย้ำว่าเทศกาลสงกรานต์เป็น World Event ของไทย สำหรับเทศกาลดนตรีดังกล่าว นอกจากจะช่วยเพิ่มสีสันและความสนุกสนานให้เทศกาลสงกรานต์ในเมืองพัทยาที่เป็นแหล่งท่องเที่ยวยอดนิยมในช่วงสงกรานต์แล้ว ยังสามารถดึงดูดกลุ่มคนรุ่นใหม่และนักท่องเที่ยวคุณภาพจากต่างชาติที่มาร่วมชมการแสดงของศิลปินชั้นนำระดับโลกให้มาร่วมเฉลิมฉลองเทศกาลสงกรานต์ในประเทศไทยกันมากขึ้นด้วย โดยภายในงาน มีโซนอาหาร เครื่องดื่มนานาชนิด โซนกิจกรรมจากผู้สนับสนุนและอีกมากมายสำหรับเทศกาลดนตรีในปีนี้ มีกำหนดจัดงานในหลายประเทศ ได้แก่ แคนาดา  สหรัฐอเมริกา โปรตุเกส เนเธอร์แลนด์เยอรมนี และไทย สำหรับผู้ที่สนใจงานเทศกาลดนตรี ‘Rolling Loud Thailand’ จะจัดขึ้นที่ Legend Siam เมืองพัทยาจังหวัดชลบุรี ระหว่างวันที่ 13–15 เมษายนนี้ สามารถติดตามรายละเอียดเพิ่มเติมและซื้อบัตรเข้าร่วมงานได้ที่ www.rollingloud.com และwww.thaiticketmajor.com